open-index/open-wikipedia-markdown huggingface dataset:
Туминец

мини|десно|250п|исправено|Свети Александар на живопис во пештарната црква „Св. Марена“ кај Туминец.
**Туминец** (, но офиц. *Tuminec*) — село во географската област Мала Преспа, Општина Пустец од Област Горица, Албанија. Проценувано е дека селото имало 950-1000 жители во 2007 година, што претставува значителен пораст од заведените 658 жители во 2000 година.

## Географија и местоположба
Селото се наоѓа на падините на Пречна Планина, на брегот на Преспанското Езеро, а на северниот брег на заливот Завир. Сместено е недалеку од граничниот премин „Стење-Горица“, иако најблиското село во Македонија е Коњско, со кое го дели истиот полуостров. Туминец е второ село по големина во Мала Преспа со околу 800 жители.

## Историја
Ова е релативно ново село. Порано имало друго, Старо Село, што се наоѓало јужно од сегашното, но поради надоаѓањето на водата, селото било потопено. Уште понајуг се наоѓа манастирот „Св. Марена“ — единствена црква посветена на оваа светица. Жителите на ова село се староседелци, и сите се Македонци со православна вероисповед.

Некаде по Втората светска војна, селото е преименувано во Безмиште (Bezmisht). Во 1970 година, му било дадено ново албанско име Каламас (Kallamas), изведено од поимот „kallam“ што значи трска. Во 2013 година, му било вратено изворното име Туминец (Tuminec) со службениот повраток на топонимијата во Општина Пустец.

## Економија
Населението од Туминец се занимава со риболов, сточарство, земјоделство, лозарство и правење ќумур.

## Демографија
Населението брои 800 жители. Жителите на ова село се староседелци и сите се Македонци со православна вероисповед.

### Родови

Во селото живеат православни Македонци од следните родови:

|-
| 
* Андоновци
* Вурмовци
* Јанкуловци
* Кацериновци
* Келепуровци
* Митревци
* Милевци
|
* Мишовци (Трајчевци)
* Поповци
* Ставревци
* Суљовци
* Темелковци
* Трифуновци
* Шулевци
|}

## Општествени установи

## Културни и природни знаменитости

## Редовни настани

## Личности

## Култура и спорт

## Иселеништво

## Поврзано

## Наводи

## Надворешни врски

* Македонците го пошумија дворот на манастирот „Света Марена“ во Туминец
* Откриена неолитска населба кај Туминец, Мала Преспа
* Традиционално македонско пеење од Мала Преспа, с. Туминец
* Откриени уникатни записи на византиско нотно писмо во Туминец 
* ФК Туминец победник на традиционалниот фудбалски турнир „Преспа” 2010

Категорија:Села во Албанија
Категорија:Македонски населби во Албанија
Церје

**Церје** — село во Општина Пустец во Област Горица, Албанија. Селото припаѓа во географската област Мала Преспа.

## Географија и местоположба
Церје е село во областа Мала Преспа, која денес е под Албанија. Атарот на селото граничи со атарите на следните села: од север со Зрновско, и со територијата на Република Грција, во тој склоп со селата Граждено, и некогашното село Орово, од југ со Ракицко и Мачуришта, на запад со селото Ѕвезда.

### Топонимија
Ова е список на позначајните топоними во Церје и неговата околина:

Бого Поле, Ваковското, Влашка Вода, Гини Вода, Гробиштата, Гумејнца, Дабјето, Зеленото, Иван, Илија, Јанкулоите, Кленче, Кончината, Крај, Лазоите, Крушите, Орлои Ливади, Пијојте, Преслапката, Репреи Круши, Ридишта, Тодорица, Трлиштата, Тумејнца, Церје.

## Историја
Церје е старо повеќевековно село, за селото се вели дека ја има преместено својата местоположба, за претходна местоположба на селото се спомнува месноста Ридиштата, која се наоѓа 0,3 км источно од денешната. Се вели дека тогаш селото целосно се раселило, а потоа пак било населено со население кое дошло од околните села (Орово, Граждено, Нивици, Зрновско и други)

Во ова село е роден Божин Спасов кој учествувал во Македонското востание.

Пред почетокот на Втората светска војна, во 1939 година, селото останало во Кралството Албанија кое почнало да биде управувано под Италија, со што селото се нашло во зафатот од Грчко-италијанската војна (1940-1941). Церјани биле мобилизирани во албанската војска, а имало и загинати. По капитулацијата на Италија во 1943 година, Церје било слободна територија на НОАД Албанија. Во почетокот на 1943 година, борците на одредот „Даме Груев“ основале НОК, а во април 1944 година, на пат за Дебрца, низ селото поминале и борците на Првата македонско-косовска ударна бригада. Во текот на оваа војна како борци на албанската НОАБ се вклучиле 4 борци.

## Стопанство

## Демографија
1900 година според Васил К’нчов селото броело 120 православни Македонци.

### Родови
Церје е чисто македонско православно село, во него живеат следните македонски родови:

Гочевци, Гујовци, Доневци, Журковци (доселени од Пустец), Лазаровци (доселени од Орово), Наумовци, Спировци,             Спирковци, Штерјовци (доселени од Нивици), Ридовци, Танасковци (Сотировци), Трповци (доселени од Граждено), Трајковци и Цветковци.

## Општествени установи

## Културни и природни знаменитости

## Редовни настани

## Личности
*Ксеанела Сотирофски (р. 9 август 1979) — ректорка на универзитетот „Александар Мојсиу“ во Драч;
*Јован Шкмби (р. 28 јануари 1954) — претседател на друштво „Преспа“, огранок Поградец, советник од Македонска алијанса за европска интеграција во советот на општина Поградец;
*Сотир Неделко Јошев — македонски револуционер од ВМОРО.

## Култура и спорт

## Иселеништво

## Наводи

## Надворешни врски

Категорија:Села во Албанија
Категорија:Пустец (општина)
Категорија:Македонски населби во Албанија
Елегичен дистих

**Елегичен дистих** — поетска форма користена во грчката лирска поезија на разни теми, обично со помала должина од делата од епската. Старите Римјани често употребувале елегични дистихови во љубовната поезија, како во Овидиевите *Љубови*. Како кај херојските дистихови, овие стихови се обично самостојни и целосни по смисла.

Елегичниот дистих се состои од наизменични стихови со дактилски хексаметар и пентаметар: два дактила проследени од долг слог -цезура, па уште два дактила проследени од долг слог.

Еве графички приказ на скандирање. Имајте предвид дека - е долг слог, u е краток, а U е или еден долг или два кратки:

     - U | - U | - U | - U | - u u | - - 
     - U | - U | - || - u u | - u u | -

## Пример
:*Ō nūm/quām prō/ mē sătĭs / īndīg/nātĕ Cŭ/pīdō*
::*Ō īn/ cōrdĕ mĕ/ō/ dēsĭdĭ/ōsĕ pŭ/ĕr,*
:*Quīd mē/, quī mī/lēs nūm/quām tū/ sīgnă rĕ/līquī,*
::*Lǣdĭs, ĕt/ īn cābe/trīs/ vūlnĕrŏr/ īpsĕ mĕ/īs ?*

## Поврзано
* Метар (поезија)
* Римска поезија
* Овидиј
* Елегија

Категорија:Стихотворство
Национализам

**Национализам** — политичка идеологија во чие средиште е сместена нацијата како врховно добро. Се појавил во Европа во XIX век и претставувал општествено-политичко и културно движење на граѓанските класи коишто се бореле за будење на националната свест, за заштита на националните права и за создавање на национална држава.

## Национализмот како тема во уметноста и во популарната култура
* „ националистички виц“ - кус расказ на македонскиот писател Хигсов Бозон од 2011 година.

## Литература
* Игор Јанев, Мегународно право и мегународни односи, Институт за политички студии, Белград, 2012, ISBN 978-86-7419-244-3

## Наводи

Категорија:Политички теории
Милја

**Милја** е единица за мерење на должина која е се`уште употребена во Обединетото Кралство и САД. Таа изнесува: 
* 1760 јарди, 
* 5280 стапки, 
* 63360 инчи 
* или 1609,34 м.

Зборот потекнува од старо-римското време кога должина била мерена со 1000 дво-чекори (латински: *mille passus*) што изнесувало 5000 римски стапки.
 
Постои и **морска милја** која е еднаква на една минута географска должина (1/60 од еден степен географска должина) т.е., 1852 m. Ниту копната или морската милја не се вклучени во Мегународниот систем на мерни единици (СИ).

Категорија:Единици за должина
Категорија:Премер
Меѓународна економија

**Меѓународна економија** е посебна научна дисциплина која е дел од економската наука со две основи дисциплини: меѓународна трговија и меѓународни финансии.

* **[[Меѓународна трговија|Mеѓународната трговија]]** се занимава со проучување на размената на добрата и услугите во меѓународни рамки.
* **[[Меѓународни финансии|Меѓународните финансии]]** се занимаваат со проучување на размената на валутите и оптекот на пари или капитал во меѓународни рамки.
ROM меморија

thumb|283px|EPROM
**ROM** (англиски: ***R***ead-**O**nly **M**emory*) *'меморијата''', е компјутерска меморија од која може само да се чита. Основна одлика на оваа меморија е дека таа не ги губи податоците и по исклучувањето на компјутерот, а невозможноста за изменување е последица на технички ограничувања и потреба за заштите на содржината.

ROM меморијата обично се користи за фирмвер - инструкции или податоци кои се потребни за уредот веднаш по вклучувањето и/или без можност за вчитување од некој друг извор (пр. секундарна меморија).

Ќелиите се групирани најчесто по 8. Броевите се меморираат во Персоналниот Компјутер изразени во бинарна форма.

Категорија:Сметачи
Полапски јазик

**Полапски јазик** — мртов јазик од 18 век и е дел од западнословенските дијалекти кои се зборувале во денешна северна Германија: Мекленбург-Западна Померанија, Бранденбург, Саксонија-Анхалт, источните делови од Долна Саксонија и Шлезвиг-Холштајн. Името потекнува од полапските Словени, од името на реката Лаба.

Последниот човек кој зборувал полапски починал во 1756 година.

Категорија:Мртви словенски јазици
Категорија:Лехитски јазици
Категорија:Западнословенски јазици
Категорија:Јазици изумрени во 18 век
Категорија:Јазици во Германија
Доналд Кнут

**Доналд Кнут** (роден 10 јануари 1938) е компјутерски научник и професор на универзитетот Стенфорд.

## Надворешни врски

* The Stanford home page of Donald Knuth 
* Donald Knuth: Leonard Euler of Computer Science (Softpanorama)
* Videos of presentations w/ Donald Knuth 
* The Potrzebie System of Weights and Measures 
* Article about Knuth on www.stanfordalumni.org
* Finite Semifields and Projective Planes  - Donald Knuth's Ph.D. dissertation

Категорија:Американски информатичари
Категорија:Добитници на Тјуринговата награда
Категорија:Членови на Француската академија на науките
Категорија:Носители на Националниот научен медал
Категорија:Странски членови на Кралското друштво
Категорија:Апсолвенти на Калифорнискиот технолошки институт
Категорија:Странски членови на Руската академија на науките
Категорија:Членови на Националната академија на науките на САД
Категорија:Членови на Норвешката академија на науките
Категорија:Членови на Баварската академија на науките
Категорија:Живи луѓе
Категорија:Родени во 1938 година
Категорија:Членови на Американската академија на инженерството
Ликовен критичар

**Ликовен критичар** или **критичар на уметност** е лице чија специјалност е да вреднува или опишува уметнички дела. Пишаните критики (рецензии) се издаваат по весници, списанија, книги или мрежни места. колекционерите и патроните на уметноста често се користат со советите што им ги даваат ликовните критичари.

Ликовниот критичар оди по изложби, галерии, музеи или ликовни студија каде ги гледа делата кои потоа ги критикува.

Професионалните ликовни критичари имаат остро око и темелно познавање на историјата на уметноста. Меѓутоа знаењето само по себе не значи дека критичарот ќе знае дали едно уметничко дело, изложба или уметник ќе се истакне во историјата како со својата величина.

Многу од денес славните уметници не биле признаени за такви од страна на ликовните критичари во нивното време, често од причина што нивниот стил не бил сфатлив или посакуван во тоа време. наспроти ова, некои критичари, наречени критичари-поборници се занимавале со толкување и промовирање на нови уметнички движења — пример е Роџер Фрај, поборник за постимпресионизмот.

## Некои славни ликовни критичари
* Гијом Аполинер
* Шарл Бодлер
* Клемент Гринберг
* Едуард Жагие
* Харолд Розенберг
* Брајан Севел
* Мишел Тапие

### Во Македонија
* Влада Урошевиќ
* Владимир Величковски

## Поврзано
* Ликовна критика
Прогун

**Прогун** — село во Мала Преспа, Република Албанија, Округ Девол.

## Географија и местоположба

## Историја

## Економија

## Демографија

## Општествени установи

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Девол
Прогун
Заградец

**Заградец** () — село во Мала Преспа, Албанија, во рамките на општина Девол во областа Горица.

## Географија и местоположба
Селото е сместено на јужниот брег на Малото Преспанско Езеро.

## Историја
Селото се споменува во отомански дефтер од 1530 под името *Заградише* со 35 христијански семејства, 3 неженети и 3 вдовици. Освен христијанското, биле евидентирани и 3 муслимански семејства и 1 неженет. 

Боривое Милоевиќ („Јужна Македонија“) во 1921 г. напишал дека во *Заградец* имало 8 куќи на Албанци муслимани.

## Демографија

## Наводи

Категорија:Села во Албанија
Категорија:Девол
Мачешка фуга

мини|десно|Карл Раихерт, ''Мачешка фуга'' (гравура, 1870).
**Фуга во ге-мол** (K. 30, L. 499) — соната за чембало од Доменико Скарлати со еден став, популарно наречена **Мачешка фуга**.

## За прекарот
Композицијата не го добила својот прекар пред XIX век и затоа самиот композитор така никогаш не ја нарекувал. Приказната за прекарот доаѓа од една случка која го навела композиторот на зачудувачки необичен мотив врз основа на кој е компонирана фугата. Според преданието Скарлати имал мачка по име Пулчинела, која според самиот тој, многу сакала да шета по клавијатурата (чембалото) бидејќи многу ја интересирале звуците.

По една прилика мачката прошетала по клавијатурата и Скарлати ја запишал фразата која излегла од таа „импровизација“, подоцна употребувајќи ја како водечки мотив во оваа фуга:

:350px

Прекарот почнал да се употребува на концертните програми во XIX век, а и во изданијата на Клементи, Черни и Лонго.

## Влијание
Кк. 30 била издадена во Лондон во 1739. Хендл, познат по повторното искористување на своите и туѓи дела, ги компознирал своите Големи Концерти (*Concerti Grossi*) Оп. 6 помеѓу крајот на септември и крајот на октомври 1739 и чудните надолни интервали во вториот став Бр. 3 потсеќаат на Мачешката фуга.

## Изведби
Кк. 30 отсекогаш уживала популарност. Франц Лист — кој дознал за делото од римскиот колекционер на партитури Абе Сантини — ја приклучил кон својата програма во Берлин во раните 1840-ти; ја има изведувано и Игнац Мошелес; двајцата ја изведувале под името *Мачешка фуга*

## Наводи

## Надворешни врски
* Партитура за фугата 

## Поврзано
* Сонати од Доменико Скарлати
* Чембало

Категорија:Дела на Доменико Скарлати
Категорија:Фуги
Категорија:Композиции во ге-мол
Географски пол

:*За други значења на поимот, видете [[Пол (појаснување)]].*

**Географски пол** е било која од две постојано утврдени точки на површината на едно вртежно тело или планета, под агол од 90° од екваторот, заснована на оската околу која се врти тоа тело. За картографски цели, ова е договорена апсолутна точка на мерење. Овој пол не треба да се помеша со магнетен пол, кој исто така може да постои на планета.

## Наводи

## Поврзано
* Северен Пол
* Јужен Пол
* Поларен предел


Пол
Шумен

**Шумен** () е најголемиот град во Шуменската област, Бугарија со 102.915 жители. Се наоѓа во североисточниот дел на земјата. Областа опфаќа површина од 3390,2 км2. Градоначалник е Красимир Костов.

## Галерија

left|thumb|250px|Шуменската тврдина

## Наводи

## Надворешни врски
* Обласна администрација Шумен
* Мрежно место за градот Шумен


Категорија:Населени места во Општина Шумен
Категорија:Населени места во областа Шумен
Јост Бирги

мини|десно|230px|Јост Бирги
**Јост Бирги** или **Јобст Бирги** (герм. *Joost Bürgi*,*Jobst Bürgi*; , Лихтенштајн, Швајцарија - , Касел, Хесен-Касел) бил швајцарски часовничар и математичар. Ги измислил логаритмите независно од Џон Непер, по поинаков метод. Непер го објавил својот изум во 1614, и оваа книга веќе била распространета ширум Европа додека Бирги успеал да го објави својот во 1620, по налог на Јоханес Кеплер.

Потсојат докази дека Бирги ги изумил логаритмите во 1588, дури шест години пред Непер воопшто да почне да работи на таа проблематика. Но со одложувањето на издавањето на изумот до 1620, Бирги веќе не можел да бара приоритет за изумот.

Бирги имал и главен удел и во *[[простафереза]]та*, техника на брзо пресметување по пат на тригонометриски идентитети, која им претходи на логаритмите.

Месечевиот кратер Биргиј е именуван во негова чест.

## Наводи


## Надворешни врски
* Jost Bürgi

Категорија:Швајцарски математичари
Категорија:Математичари од 16 век
Категорија:Математичари од 17 век
Рамнина (појаснување)

**Рамнина** може да значи:

* Рамнина (географија), наречена и рамница
* Рамнина (математика), математичка површина
Тасим Сулејманоски

**Тасим Сулејманоски** (, ) ― македонски политичар.

## Животопис

Сулејманоски е роден во гостиварското село Ростуше во 1959 година. Таму работел како професор по предметот Физичка култура во подрачната гимназија Панче Попоски во Ростуше. Во 2002 година, тој бил избран за пратеник во 6-та ИЕ како пратеник од СДСМ. Во 2006 година му завршува мандатот и моментално користи апанажа.

## Наводи

Категорија:Луѓе од Ростуше
Категорија:Пратенички состав 2002-2006
Категорија:Политичари од СДСМ
Категорија:Македонски политичари
Остар агол

180px|мини|десно|Аголот а е остар агол, бидејќи е помал од 90°.
**Остар агол** е оној агол кој има помалку од 90 степени.

Категорија:Математика
Косинец

мини|десно|250п|Косинец во 1928 г.

**Косинец** (, *Јеропиги*, до 1927 г.: *Κοστενέτσι* или *Κωστενέτσι*, *Костенеци*) — село во Костурскиот округ, Егејска Македонија. Косинец се наоѓа на 860 метри надморска височина. На исток и североисток се граничи со селата Д’мбени, Габреш, Смрдеш и Брезница, на запад и југозапад со селото Лабаница и албанската граница, на југ и југоисток со селата Крчишта, Света Недела и Четирок.

## Географија и местоположба
Селото се наоѓа 25 км северно од градот Костур и 3 км од грчко-албанската граница. Се наоѓа на подножјето на планината Орлово.

Коснец се наоѓа на самиот пропланок на планината Малимади од јужната страна. Сместено е помеѓу пет ридови и тоа: Чуката на север, Свети Атанас од исток, Габро од југ, Рудишта на југ и Клишчевишта од запад. Низ селото поминува патот Солун-Костур-Албанија. Друг пат кој поминува низ селото е познатиот пат Вија Егнација.

Косинец е поделено на три маала и тоа: Тумба маала, Средна маала и Преку црква, но сепак заедно претставуваат една целина.

## Историја
Според легендата селото Косинец е создадено со уништувањето на други пет помали населби, тоа биле: Колишта, Селско, Свети Јован, Свети Илија и Умени. Населението од наведените пет помали населби решиле да се населат во Косинец, со цел заеднички да се бранат од разбојничките банди, и денес селаните знаат од кое од наведените пет населби нивните предци се доселиле.

На Етнографската карта на Битолскиот Вилает од 1901 г. Косинец се води како чисто македонско село во Костурската каза на Горичкиот санџак со 200 куќи.

За време на Илинденското востание на 4 и 27 август 1903 година селото било целосно изгорено од турската војска. 205 од 206 куќи изгореле, а 46 души биле убиени. На 13 мај 1908, 200 андарти на чело со капетанот Макрис го нападнале Косинец, но биле одбиени од селската полиција. До 1927 официјалното име на селото на грчки било *Κοστενέτση* или *Κωστενέτση*. На 20 јули 1945 година селото било опколено од грчка војска која го малтретирала населението, уапсила осум младинци и две жени. Повод за тоа било кинењето на повикот за мобилизација како и зборувањето на македонски јазик. Во 1949 селото било целосно разрушено и сето население избегало. Единствениот македонски објект кој останал целосен била црквата „Св. Петка“. Во 1957 година во него се населиле 70 семејства на Власи од областа Теспротија и денес тоа е најголемото влашко село во регионот.

## Стопанство

## Демографија

## Општествени установи

## Културни и природни знаменитости
;Цркви
* „Св. Петка“ од 1867 г.

## Редовни настани

## Личности
мини|десно|250п|Четата на Мире Киров Пировски или Атанас Пировски од Косинец
* Трпо Поповски (1848 - 1928)
* Дељо Марковски (1871 - 1939)
* Лазар Киселинчев (1874 - 1946)
* Атанас Кршаков (1883 - 1907)
* Пандо Киселинчев (1890 - 1982)
* Ламбро Марковски (? - 1937) — учесник во Шпанската граѓанска војна
* Софија Ковачевска (р. 1930) — борец во Грчката граѓанска војна и членка на групата Костурчанки;
* Митко Поптрандовски (1937-1976) - геолог

## Култура и спорт

## Иселеништво

## Поврзано

## Наводи

## Надворешни врски
* Портал на Косинец
Шумен (област)

**Шуменска област**Област Шумен
270px|Карта на Бугарија, Шуменска област е означена

**мапа** 
**Админ. центар**:Шумен
**Површина**:3&nbsp;390,2 км&sup2;
**Население**:194,090 
**Број на општини**:10
**Регистарска ознака**:Н
**Областен Управител**:Красимир Костов
**информација**



**Шуменска област** е една од 28-те области на Бугарија. Се наоѓа ве североисточниот дел на земјата. На исток таа граничи со Варненска, на запад со областите Разградска и Трговишка, на север — со областите Силистренска и Добричка, а на југ — со Бургаска област.

Шуменска област има површина од 3&nbsp;390,2 км2 и население 194,090 жители.

## Список на населените места во Шуменска област
*Градовите се со задебелен фонт.*

### [[Општина Венец]]
Борци,
Боjан,
Буjновица,
Венец,
Габрица,
Денница,
Дренци,
Изгрев,
Капитан Петко,
Осеновец,
Страхилица,
Черноглавци,
Jaсенково

### [[Општина Врбица]]
Божурово,
Бjaла Река,
**[[Врбица (град)|Врбица]]**,
Иваново,
Конево,
Краjгорци,
Ќолмен,
Ловец,
Маломир,
Менгишево,
Методиево,
Нова Бјала Река,
Стањанци,
Сушина,
Тушовица,
Чернооково

### [[Општина Каолиново]]
Браничево,
Гусла,
Доjранци,
Долина,
Загориче,
**[[Каолиново]]**,
Климент,
Лиси Врх,
Лјатно,
Наум,
Омарчево,
Пристое,
Сини Вир,
Средковец,
Тодор Икономово,
Т'кач

### [[Општина Каспичан]]
Врбјане,
Златна Нива,
**[[Каспичан]]**,
Каспичан (село),
Косово,
Ќулевча,
Марково,
Могила,
**[[Плиска]]**

### [[Општина Никола Козлево]]
Векилски,
В’лнари,
Каравелово,
Красен Дол,
Крива Река,
Никола Козлево,
Пет Могили,
Ружица,
Хрсово,
Цани Гинчево,
Црквица

### [[Општина Нови Пазар]]
Беджене,
Војвода,
Енево,
Жилино,
Зајчино Ореше,
Избул,
Мировци,
**[[Нови пазар]]**,
Памукчии,
Писарево,
Правенци,
Преселка,
Сечиште,
Стан,
Стоян Михајловски,
Трница

### [[Општина Велики Преслав]]
Драгоево,
Златар,
Имренчево,
Кочово,
Миланово,
Мокреш,
Мостич,
Осмар,
**[[Велики Преслав]]**,
Суха Река,
Троица,
Хан Крум

### [[Општина Смјадово]]
Александрово,
Бјал брјаг,
Веселиново,
Жел’д,
К’лново,
Ново Јанково,
Риш,
**[[Смјадово]]**,
Черни Врх,
Јанково

### [[Општина Хитрино]]
Бајково,
Близнаци,
Висока Полјана,
Врбак,
Дл’жко,
Добри Војниково,
Единаковци,
Живково,
Звегор,
Иглика,
Калино,
Камењак,
Развигорово,
Сливак,
Становец,
Студеница,
Тервел,
Тимарево,
Трем,
Хитрино,
Черна

### [[Општина Шумен]]
Белокопитово,
Благово,
Васил Друмев,
Велино,
Ветриште,
Вехтово,
Градиште,
Дибич,
Друмево,
Ивански,
Илија Бл’сково,
Кладенец,
Костена Река,
Коњовец,
Лозево,
Мадара,
Мараш,
Новосел,
Овчарово,
Панаjот Волово,
Радко Димитриево,
Салманово,
Средња,
Струино,
Царев Брод,
Черенча,
**[[Шумен]]**
## Наводи

## Надворешни врски
* Областна администрација на Шуменска област
* Всичко за град Шумен

Категорија:Области во Бугарија
Рамностран многуаголник

Во геометријата, **рамностран многуаголник** е многуаголник чии сите страни се со еднаква должина.

**Рамностран** многуаголник кој е испакнат и опишан (вертикалите му лежат на кружница) е правилен многуаголник.

Рамностран триаголник е триаголник чии страни имаат должина. Сите рамнострани триаголници се слични еден на друг со агли од 60°.
:100px

Секој рамностран четириаголник е ромб.
:250px

Секој многуаголник со *n*-страни со еднаква должина се смета за рамностран. Не сите рамнострани се испакнати гометриски слики: кај петаголник две соседни страни се пресликуваат во отсечка која ги поврзува свете крајни вертикали.

## Надворешни врски
* Рамностран триаголник со интерактивна анимација 

Категорија:Видови многуаголници
Грб на Неум

thumb|right|250px|Грбот на Општина Неум

**Грбот на општината [[Неум]]** се состои од елементи кои го прикажуваат Јадранското Море, црква, едреник, Сонцето, гулабица и шаховница.

Неум
Бистрица

Поимот **Бистрица** е еден од најсреќаваните поими за река во словенските јазици и се среќава во Источна, Југоисточна и Централна Европа. Потекнува од старословенскиот збор „бъıстр“, што значи *бистар*.

## Реки
### Албанија
* Бистрица, Епирска
* Бистрица, Шарска
* Бистрица, Шкумбинска

### Бугарија
* Бистрица, Горноџумајска
* Бистрица, Виточка
* Бистрица, Дупничка
* Бистрица, Чечка
* Бистрица, Пиринска
* Бистрица, Светиврачка
* Бистрица, Совољанска
* Бистрица, Чепинска

### Грција
* Бистрица, Кожуфска
* Бистрица, Македонска
* Бистрица, Пајакова

### Македонија
* Бистрица, Пелистерска
* Бистрица, Пчинска
* Бистрица, Теаречка

### Романија
* Бистрица, Молдавска
* Бистрица, Трансилванска

### Русија
* Бистрица, притокa на Вјатка

### Словачка
* Бистрица

### Словениja
* Бистрица, Камничка

### Србија
* Бистрица, Власинска
* Бистрица, Печка
* Бистрица, Призренска

### Полска
* Бистрица, притока на Одра
* Бистрица, притока на Вјепжа
* Бистрица Душницка, притока на Ниса Клодска
* Бистрица Ломницка, притока на Ниса Клодска

### Украина
* Бистрица, Днестровска

## Населби и административни единици
### Албанија
* Бистрица, село во Валонската област, јужна Албанија

### Бугарија
* Бистрица, село во Област Благоевград
* Бистрица, село во Област Ќустендил
* Бистрица, село во Софија-град
* Бистрица, поранешно село *Махмутица* во Родопите, преименувано во Бистрица во 1975 година. Не постои од 1986-
* Бистрица - село во Западна Бугарија, до 1878 *Турско село*, 1959 соединето со Долно село, Општина Ќустендил
* Бистрица - село во Западна Бугарија, 1965 соединето со Разлив, Општина Правец
* Бистрица исто така е друго име на селото Бистрилица.

### Грција
* Бистрица, на грчки Алиакмон, општина во Грција

### Македонија
* Бистрица, село во Општина Битола
* Бистрица, село во Општина Чашка

### Полска
* Бистрица, село во Општина Влен
* Бистрица, село во Општина Олава
* Бистрица, село во Општина Могилно
* Бистрица, село во Општина Закрзовек
* Бистрица, село во Општина Волка
* Бистрица, село во Општина Војциежков
* Бистрица, село во Општина Ивиерзице
* Бистрица, село во Општина Гроѕјец

### Романија
* Бистрица, град

### Србија
* Бистрица, село во Град Лесковац
* Бистрица, село во Општина Црна Трава
* Бистрица, село во Општина Петровац на Млави
* Бистрица, поранешна населба во Нови Сад

### Косово
* Бистрица, село во Општина Лепосавиќ

### Црна гора
* Бистрица, град

## Други

* Банска Бистрица, град во Словачка
* Поважка Бистрица, град во Словачка
* Илирска Бистрица, град во Словенија
* Словенска Бистрица, град во Словенија
* Царска Бистрица, поранешен царски дворец во Бугарија
Десетаголник

**Десетаголник** или **декагон** — многуаголник со десет страни и десет агли. Ова се однесува на правилен десетаголник, со еднаква должина на сите страни и сите агли еднакви на 144°. Така, секој агол од правилниот десетаголник има 144°.  Шлефлиевиот симбол му е {10}.
Плоштината на правилниот десетаголник со должина на страна *a* е
:A = \frac{5}{2}a^2 \cot \frac{\pi}{10} = \frac{5a^2}{2} \sqrt{5+2\sqrt{5}} \simeq 7,69421 a^2.

## Конструирање
Правилниот десетаголник може да се конструира со шестар и линијар.
# Чекори 1 до 6 за конструирање на петаголник.
# Повлечете линија од секој агол на петаголникот низ средината на кружницата направена во чекорот 1, со спротивната страна на таа иста кружница.
# Петте агли на петаголникот го сочинуваат секој втор агол на десетаголникот. Останатите пет агли на десетаголникот се оние точки каде линиите од чекорот 2 се сечат со првобитната кружница (но не аголот на петаголникот).

мини|центар|400п|Конструирање на правилен десетаголник.

## Поврзано
* Декагонален број

## Надворешни врски
* 
* Дефиниција и својства на десетаголникот Со интерактивна анимација 

Категорија:Многуаголници по број на страни
Категорија:Зборови што ги нема во ТРМЈ
Ферара

[thumb|250px|right|Плоштадот [Тренто и Трст во Ферара]]
thumb|250px|right|Замокот Естенсе

**Ферара** — град во северна Италија, сместен во регионот Емилија-Ромања, југозападно од Венеција, каде што во раниот 13 век семејството Есте утврдило силна доминација и градот бил претворен во еден од катчињата на ренесансата. Денес, во Ферара живеат околу 130 000 луѓе.

## Ферара како тема во уметноста
* „Облаците над Ферара“ - песна на полскиот поет Збигњев Херберт.

## Наводи


Категорија:Градови во Емилија-Ромања
Категорија:Светско наследство во Италија
Категорија:Плански градови
Чедо Јакимовски

**Чедо Јакимовски** ― македонски поет роден во Кратово на 22 февруари 1940. Починал во Скопје на 12 јануари 1993 година.

Тој бил член на Друштвото на писателите на Македонија од 1966 година. Тој бил автор на книгите „*Нарциса*“ (1966), „*Лажно море*“ (1971), „*Халеевата Комета*“ (1985).

Сродни по тема и стил му се проколнатите поети.

Секоја година во негова чест е доделувана наградата „Нарциса“ за придонеси во поезијата. Од 2007 година во Кратово, започнало чествување на Чедо Јакимовски.

Преведуван е на неколку светски јазици.

## Лесновските ѕвона

:Која ѕвезда згаснала ноќва па безумно грмат
:Лесновските ѕвона Дали е непознат празник
:на мртвите што се креваат и со бела срма
:ги китат просторите заспани и празни

:О дали во мене се буди заспаното море
:и како прастаро животно низ жилите ми скита
:Се е затворено Пат ни долу ни горе
:Ни во себе ни од себе Само како сенка ита

:низ моето изгнанство една чудна тага
:и лесновските борови ги кити со сјај вечен
:Јас од младоста изгубив секоја трага
:Се е затворено и секој збор е речен.

:Да не умрел некој ноќва па безумно ѕвонат
:лесновските ѕвона (Сред беспаќе изгубен стојам)
:Додека живите чудни соништа сонат
:на исток згасна и ѕвездата моја.

## Наводи


Категорија:Родени во 1940 година
Категорија:Починати во 1993 година
Категорија:Луѓе од Кратово
Категорија:Починати во Скопје
Категорија:Македонски поети
Категорија:Југословенски поети
Категорија:Апсолвенти на универзитетот „Св. Кирил и Методиј“
Ремедиос Варо

**Ремедиос Варо Уранга** (шпан. *Remedios Varo Uranga*, 16 декември 1908 - 8 октомври 1963) — шпанско-мексиканска надреалистичка сликарка. Родена е во Шпанија, 1908, умира од срцев удар во Град Мексико во 1963. За време на Шпанската граѓанска војна пребегала во Париз, каде што била силно повлијаена од надреалистичките струи. За време на нацистичката окупација на Франција, се преселила во Мексико во 1941 година. Мексико го сметала за свое привремено засолниште, но и покрај тоа, останала таму до крајот на својот живот.

Во Мексико се запознала со месните творци Фрида Кало и Диего Ривера, но сепак нејзините најголеми врзувања ќе бидат со луѓе - протерани од сопствените земји и изгнаници , а особено ќе биде забележана нејзината блиска врска со Леонора Карингтон. Нејзината последна значајна врска ќе биде со Австриецот Валтер Груен,кој престојувал во некои концентрациони логори, и подоцна побегнал од Европа. Груен бескрајно и верувал на Варо и и давал безрезервна поддршка за да твори усилено.

Во делата на Ремедиос Варо, насликани после 1949, се гледа нејзиниот впечатлив и зрел стил, препознатлив и длабоко енигматичен. Често работела во маслена техника и масонитни плочи, кои ги подготвувала сама.

Умрела кога била на самиот врв на нејзината кариера.

## Влијанија

### Творечки влијанија
Алегоричната природа на многу од делата на Варо напомнуваат на стилот на Јероним Бос, и некои критичари, како на пример Дин Свинфорд, ја опишуваат нејзината уметност како „постмодерна алегорија“, и со многу дух од иреализмот.

Варо црпи влијанија и од Франциско Гоја, Ел Греко, Пикасо и Брак. Во Мексико пак, била под влијание на предколумбијските култури.

Нејзината слика „Љубовниците“ е искористена од страна на Мадона за имиџот нејзиниот видеоклип од 1996 година "Bedtime story".

### '''Философски влијанија:'''
Од филозофски аспект, Ремедиос Варо била под влијание на многу мистички и херметички текови, како западни, така и не-западни.Со особен интерес го истражувала Карл Густав Јунг, како и теориите на Георгиј Ѓурџиев, Успенски, Елена Блаватска, Мајстор Екхарт, традициите на суфиите, била одушевена од легендата за Светиот Граал, светата геометрија, алхемијата и И-Чинг. Во сево ова таа видела можност да сублимира и комбинира многу човечка свест.

## Поврзано
* Ернст Фукс
* Салвадор Дали
* Ел Греко
 
## Надворешни врски
* Биографија и галерија
* Биографија 
* Библиографија за Ремедиос Варо 
* Ремедиос Варо: Најзначајни творби 
* Ремедиос Варо-Збирка од галерии,биографии,написи и занимливости 
* Хронологија на Ремедиос Варо 
* Галерија 

Категорија:Родени во 1908 година
Категорија:Починати во 1963 година
Категорија:Мексикански сликари
Категорија:Шпански сликари
Категорија:Надреалистички уметници
Суфизам

**Суфизмот** — мистички аспект на исламот. **Суфија** е човек што чека искуство пратено директно од Алах. Суфизмот најчесто се среќава во Иран и Турција, но застапен е и во Македонија во теќињата на дервишите.
 Покрај мажите, суфии биле и жени, како што е случајот со најпознатата суфи-светица, Рабија ел-Адевија (починала во 801 година), која аскетската традиција ја споила со посебен вид љубовен мистицизам. Притоа, нејзината љубов кон Бога била апсолутна и ексклузивна во однос на сè, не допуштајќи место за страв од пеколот, омраза кон ѓаволот или страст за рајот.

## Суфизмот како тема во уметноста и во популарната култура
Суфиите се честа тема во арапската книжевност и во популарната култура, како:
* „Суфито кој себе се нарекувал џукела“ - суфиска приказна.
* „Рабија ал-Адавија“ - суфиска приказна.
* „Авицена и Абу Саид“ - суфиска приказна.
* „Бахаудин“ - суфиска приказна.
* „Ардабили“ - суфиска приказна.
* „Халкави“ - суфиска приказна.
* „Сиапош“ - суфиска приказна.
* „Абуд од Обдурман“ - суфиска приказна.
* „Халаби“ - суфиска приказна.
* „Нахас“ - суфиска приказна.
* „Барбари и имитаторот“ - суфиска приказна.
* „Приказната за Фази Раби“ - суфиска приказна.
* „Рабија“ (*Rabia*) - турски филм од 1973 година, во режија на Осман Ф. Седен. 
* „Рабија, првата жена-светица“ (*Rabia, İlk Kadın Evliya*) - турски филм од 1973 година, во режија на Суреја Дуру.

## Наводи


Категорија:Ислам
Категорија:Мистицизам
Региони во Англија

**Регионот** (*region* или *Government Office Region*), е моментално највисокото ниво на локална управа на субнационалниот ентитет Англија во рамките на Обединетото Кралство. На картата се регионите со нивните имиња.

## Поврзано
* Церемонијални англиски грофовии

## Надворешни врски
* Комитет за граници 
* Регионална порта  
* Управи на регионите
Вестминстер

**Вестминстер** (анг. *Westminster*) — реон во централниот дел на Лондон, Англија, кој се наоѓа во рамките на Град Вестминстер. Тука се наоѓа Вестминстерската палата како и Британскиот парламент.

Вестминстер се наоѓа југозападно од Сити и 0,8 км југозападно од Черинг Крос.

## Историја
Историски името на местото се користело за околината на Вестминстерската опатија – Западниот Минстер (манастирска црква), по која овој регион го добил името – која е седиште на властите на Англија веќе илјада години. Името се користи и за поголемиот Град Вестминстер во кој од 1965 спаѓаат и некогашните околии Св. Мерилебон и Падингтон.

Историската срцевина на Вестминстер е некогашниот остров Торни на кој е изградена опатијата. Таа станала традиционалното место за крунисување на кралевите на Англија. Соседната Вестминстерска палата станала главната кралска резиденција по норманските освојувања на Англија во 1066, а потоа била и дом на Парламентот и судовите во развој. Иако монархот има силно присуство во Град Лондон во облик на Лондонската кула, тој впрочем не живеел таму (заради нечистата и нездрава околина). Така Лондон добил две засебни средишта – стопанско во Град Лондон и политичко/културно во Вестминстер, каде бил кралскиот двор. Оваа поделба е мошне очигледна и денес.

Подоцна монархијата се преселила во дворци по другите делови на градот, а судовите Кралските Судови, близу границата со Град Лондон. Овој реон и денес е административен центар, со Парламентот во Вестминстерската палата, а реиси сите други владини институции во и околу Вајтхол. Така, зборот „Вестминстер“ се користи како кратенка за Парламентот и политичката заедница на Обединетото Кралство. Како резултат на тоа, зборот се користи и за таканаречениот Вестминстерски модел на парламентарно демократско управување кој се развбил тука. Овој модел е прифатен од разни земји, особено оние од Комонвелтот и други земји во состав на некогашната Британска Империја.

## Надворешни врски
* Прошетки низ Вестминстер - водич од книга  

*
Категорија:Лондонски општини
Русе

**Русе** () е град во североисточниот дел на Бугарија, административен центар на Русенска област. Градот е петти по големина во земјата. Русе е град-пристаниште и има 146.609 жители. Градот се наоѓа во јужниот дел на Дунавската Низина, на бреговите на Дунав.  Започнува да се развива како голем економски центар дури во текот на 19 век.

## Историја

### Османлиски период и националната преродба
лево|мини|Илустрација на Русчук во 1824 год.
Под османска власт Русчук станал еден од најважните дунавски градови во Империјата, особено во 19. век кога бил центар на Дунавскиот Вилает под реформаторот Мидхат-паша. Тука се родиле многу „први“ за Бугарија: прва печатница, прва железница (Русчук–Варна, 1867), прв весник на бугарски јазик „Дунав“, прва модерна фарма и многу други иновации. Градот бил космополитски, со мешана популација (Бугари, Турци, Евреи, Ерменци, Европејци) и седиште на конзулати на големите сили. Истовремено, Русчук бил центар на Бугарското национално препородување и револуционерни активности – тука делувале Баба Тонка, Никола Обретенов, Захари Стојанов и други. Градот бил ослободен од османска власт во 1878 година од руски трупи.

### Модерен период
По ослободувањето Русе брзо се развил како најголем економски и културен центар во Кнежевството Бугарија (по Софија), со импресивна необарокна и сецесионска архитектура која му донела прекарот „*Мала Виена*“. Во 20. век градот преживеал војни, индустријализација за време на социјализмот (со изградба на Дунавскиот мост во 1954 година), загадување и протести во 1980-тите кои придонеле за падот на комунизмот. Денес, иако населението опадна по 1989 година, Русе останува важен дунавски пристаништен и индустриски центар

## Галерија


Податотека:Rousse Monument of Liberty Palm trees.jpg|Споменикот на слободата
Податотека:Battenberg Palace in Rousse.jpg|Дворецот на кнез Александар I Батенберг, денешен Историски музеј
Податотека:Ruse TodorBozhinov 09.08.09 (15).JPG



Категорија:Градови во Бугарија
Категорија:Населени места на Дунав
Категорија:Бугарско-романски гранични премини
Категорија:Населени места во областа Русе
Дупница

**Дупница** (, поранешно име **Марек** или **Станке Димитров**) — град во Западна Бугарија, административен центар на општината Дупница во Ќустендилската Област. Има население од околу 34.339 жители (2022). Градот е сместен на западните падини на планината Рила и е близу до Софија и Благоевград.

## Географија
Местоположба на градот:

## Јане Сандански
Како мало дете семејството на Јане Сандански се преселило во градот Дупница во Кнежевството Бугариjа, каде завршува основно образование и втори клас гимназија. Во 1897 година, во Дупница, заедно со 7 други младежи го основа друштвото за самообразование и дружење „Младост“. Две години е претседател на друштвото. Од февруари 1899 година Сандански е директор на дупничкиот затвор.

## Наводи
Меѓународен кривичен суд

**Меѓународниот Кривичен Суд** (МКС) е меѓувладина организација и меѓународен суд со седиште во Хаг, Холандија. Основан е како постојан трибунал за гонење на лица за геноцид, злосторства против човештвото, воени злосторства и за кривичното дело агресија, иако во врска со последното сè уште не ја врши својата надлежност. Судот може да гони само за дела сторени на или по 1 јули 2002 година, датум кога неговиот основачки договор, Римскиот статут за Меѓународниот Кривичен Суд, стапи во сила.

Во моментов 104 држави се членки на Судот, а уште 41 го имаат потпишано, но не и ратификувано Римскиот статут. Сепак, некои важни држави, како САД, Кина и Индија, се спротивставуваат на МКС и не се негови членки. Република Македонија го има потпишано и ратификувано Римскиот статут, односно е земја-членка на Судот.

МКС има надлежност да делува само во случаи кога обвинетиот е државјанин на држава членка на Судот, кога наводното кривично дело се случило на територијата на некоја држава членка, или кога Советот за Безбедност на Обединетите Нации ќе пријави одредена ситуација пред Судот. МКС ги надополнува националните судски системи, односно тој единствено може да ја врши својата надлежност кога националните судови не сакаат или не можат да ги истражуваат или гонат кривичните дела што се во надлежност на Судот.

Официјално седиште на Судот е во Хаг, Холандија, но неговите рочишта можат да се одвиваат каде било. Меѓународниот Кривичен Суд не е поврзан и не смее да се меша со Меѓународниот Суд на Правдата, кој е орган на Обединетите Нации кој ги решава споровите помеѓу државите.

## Наводи


## Надворешни врски
* Официјална страница на МКС
* Текстот на Римскиот статут

Категорија:Меѓународни организации
Конфедерација

**Конфедерација** е сојуз меѓу самостојни држави во кој се здружуваат одделни држави врз основа на меѓусебен договор заради остварување на извесни заеднички цели како на пример: 
* одбрана
* надворешна политика
* надворешно трговски договори
* заедничка валута
Во конфедерација, конфедератите си ја задржуваат својата сувереност пренесувајќи го на сојузните управни органи само вршењето на одредените работи предвидени со договорот за формирање на конфедерацијата.

По слободно управувана конфедерација може лесно да биде споредена со општа меѓународна организација. За разлика од ова, поцврсто управуваните конфедерации пак, наликуваат на федерација. 

Категорија:Политички поими
Категорија:Конфедерации
Света Петка (Скопско)

:*Оваа статија се однесува на селото Света Петка во [[Општина Сопиште]]. За светицата со исто име, видете [[Света Петка]].*

**Света Петка** — село во Општина Сопиште. Според пописот од 2002 година, селото имало население од 712 жители.

## Географија и местоположба
Селото е дел од областа Каршијак и се наоѓа во јужното подножје на Водно.

## Историја
Во  век, селото е дел од нахијата *Каршијак* во Скопската каза во Отоманското Царство.

Според опширните османлиски дефтери за населението на Скопската Каза од 1832/33 година, селото било муслиманско, со 20 муслимански домаќинства. На овој попис биле забележани 40 мажи муслимани, со 6 новороденчиња. Се проценува дека селото во тој период имало 92 жители.

Стефан Верковиќ во 1857 година го забележува со 160 жители.

Според податоците на Васил К’нчов од 1900 година, селото имало 20 жители христијани (Македонци) и 200 жители муслимани (Албанци).

После Втората балканска војна, 1913 г. селото влегува во границите на Србија*,* како дел од Општина Говрлево и има 337 жители.

Според германска карта издадена во 1941 година, а заснована на пописот на Кралство Југославија во 1931 година, селото имало 350 Албанци.

## Население

Според пописот од 2002 година, селото имало население од 712 жители, од кои 701 Албанец и 11 останати.

Според последниот попис од 2021 година, во селото живееле 747 жители, од кои 701 Албанец и 46 лица без податоци.

### Родови

Света Петка е албанско село.

Според истражувањата од 1950 година, родови во селото се следните:

* **Доселеници:** Абдалар (21 к.) доселени се од некое село во Горна Река. Уште подалечно потекло имаат од Албанија. Го знаат следното родословие: Меџид (жив на 45&nbsp;г. во 1950 година) Џеладин-Кадри-Емин-Абди Ќаја, кој се доселил. Тоа било во почетокот од XVIII век; *Шопалар (20 к.)* потекнуваат од фисот Соп во северна Албанија; *Аџијалар (12 к.)* доселени се од некое село во Горна Река. Уште подалечно потекло од Албанија; *Аљиалар (11 к.)* доселени се од мијачкото село Жировница во Долна Река. Основачот на родот говорел само македонски, но мешајќи се со Албанците сега во овој род се говори албански, и се сметаат за Албанци. Од Жировница се иселиле двајца блиски роднини, едниот се населил во Говрлево каде прешол во православие. Тие и сега постојат во тоа село (*Скендеровци*). Тие долго време се пазеле како блиски роднини. Го знаат следното родословие: Милаим (жив на 50&nbsp;г. во 1950 година) Селам-Бислим-Бејтула-Алил, кој се доселил   околу 1810 година во Говрлево, па набрзо прешол во Света Петка.

## Културни и природни знаменитости
;Археолошки наоѓалишта
*Рамниште — населба и некропола од средниот век

## Поврзано
* Каршијак
* Општина Сопиште
* Сопиште

## Наводи

## Надворешни врски

* [Сателитска снимка на Света Петка](https://maps.google.com/maps?q=%D0%A1%D0%B2%D0%B5%D1%82%D0%B0+%D0%9F%D0%B5%D1%82%D0%BA%D0%B0,,+%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0&hl=mk&ie=UTF8&ll=41.941305,21.334205&spn=0.004333,0.010568&sll=41.940611,21.420722&sspn=0.008667,0.021136&t=h&hnear=Sveta+Petka,+Macedonia+(FYROM)&z=17) на Карти на Гугл
Животински придвижуван превоз

[thumb|330px|[Кочија на парада во Скопје]]
[thumb|right|250px|[Коњски автобус, Англија]]
[thumb|right|250px|[Воловска кола, Куба]]
[thumb|right|250px|[Самар|Насамарено магаре, Куба]]
**Животински-придвужуван [[превоз]]** — широка категорија на човековото исползување на работни животни за пренос на луѓе и стока. Луѓето или директно јаваат на животните, ги користат за носење товар, или пак ги впрегнуваат во ѕевгари и сл. за влечење на возила или санки.

## Припитомени превозни животни
### По воздух
* гулаб

### По земја
* бивол
* вол
** јунец
* ирвас
* јак
* камила
* коњ
** товарен коњ
** запрежен коњ
* куче
** запрежно куче
* лама
* магаре
* маска
* слон

## Возила на животински погон
* барка
* двоколка
* дилижанса
* кочија
* кола
** воловска кола
* коњски трамвај
* носилка (често носена од луѓе)
* санка
* танга

## Поврзано
* 
* Човечки-придвижуван превоз
* Запрега
* Узда
* Јарем
* Коњски прибор
* Самар
* Слонско седло


Категорија:Сообраќај
Превоз
Ќустендил

**Ќустендил** (), во средновековието **Велбужд**, а во антиката **Пауталија** — град во Бугарија кој се наоѓа во западниот дел на државата на границата со Македонија и Србија.  Тој е административен центар на истоимената област и општина.

Ќустендил е еден од наjстарите бугарски градови. Во историјата е познат по Битката кај Велбужд од 1330 година, помеѓу Србија и Бугарија.

## Изворот на името
Името потекува од независниот владетел на тие простори Константин Драгаш, по кој Турците крајот го викале *Köstendil* (Ќустендил).

## Поврзано
* Ќустендилска Котлина

## Наводи


Категорија:Општина Ќустендил
Категорија:Населени места во областа Ќустендил